VDSS Sklep Psp 134/2024
Sodna praksa Višjega delovnega in socialnega sodišča, 2024-09-04

Edo Škrabec (preds.), mag. Lilijana Strban (poroč.), mag. Biserka Kogej Dmitrovič

poprava tožbe - rok za popravo tožbe - zavrženje tožbe

Določilo prvega odstavka 73. člena ZDSS-1 je jasno. Tožbi, ki je vložena zoper upravni akt, ki se izpodbija, mora biti priložen upravni akt v izvirniku ali overjenem predpisu. Ključna je ugotovitev sodišča, da tožnik v postavljenem roku ni ravnal, kot mu je bilo naloženo s sklepom z dne 7. 6. 2024. Ker je sodišče po poteku roka za popravo tožbe ugotovilo, da tožnik ni zaprosil za brezplačno pravno pomoč, je v skladu s petim odstavkom 108. člena Zakona o pravdnem postopku, tožbo zavrglo.

Pritožba se zavrne in se potrdi sklep sodišča prve stopnje.

1. Sodišče je z izpodbijanim sklepom tožbo z dne 3. 6. 2024 zavrglo. Ker tožnik po pozivu sodišča z dne 7. 6. 2024 o dopolnitvi tožbe,

ni ravnal skladno s sklepom, je po poteku roka, sodišče tožbo zavrglo.

2. Zoper sklep se pritožuje tožnik, ki v pritožbi pojasni le, da je že bil prejemnik druge izredne socialne pomoči decembra 2023 v višini 465,34 EUR, letos pa je dobil izredno denarno socialno pomoč v višini 360,00 EUR in 144,81 EUR. Smiselno vztraja pri priznanju izredne denarne socialne pomoči.

4. Pritožbeno sodišče je opravilo preizkus izpodbijanega sklepa v obsegu pritožbenih navedb in kot to določa drugi odstavek 350. člena ZPP, upoštevajoč 366. člen ZPP. Po opravljenem preizkusu pritožbeno sodišče ugotavlja, da prvostopenjsko sodišče ni zagrešilo absolutno bistvenih kršitev določb pravdnega postopka iz drugega odstavka 339. člena Zakona o pravdnem postopku (Ur. l. RS, št. 73/2007 s spremembami, v nadaljevanju ZPP), na katere pazi po uradni dolžnosti in glede pravilne uporabe materialnega prava.

5. Tožnik ne navaja nobenega konkretno upoštevnega pritožbenega očitka, temveč navaja le dejstva, ki se nanašajo na izredno denarno socialno pomoč.

6. Socialni spor je dopusten, kadar stranka uveljavlja, da je prizadeta v svojih pravicah ali pravnih koristih zaradi dokončnega upravnega akta. Nadaljnja procesna predpostavka je, da je bila tožba zoper dokončni upravni akt vložena v roku 30 dni od vročitve tega akta (72. člen ZDSS-1).

7. Upoštevajoč obrazloženo, je pravilna odločitev sodišča, da tožbo zavrže. Določilo prvega odstavka 73. člena ZDSS-1 je jasno. Tožbi, ki je vložena zoper upravni akt, ki se izpodbija, mora biti priložen upravni akt v izvirniku ali overjenem predpisu. Ključna je ugotovitev sodišča iz 5. točke, da tožnik v postavljenem roku ni ravnal, kot mu je bilo naloženo s sklepom z dne 7. 6. 2024.

Ker je sodišče po poteku roka za popravo tožbe ugotovilo, da tožnik ni zaprosil za brezplačno pravno pomoč, je v skladu s petim odstavkom 108. člena Zakona o pravdnem postopku,

tožbo zavrglo. Ostale pravno nerelevantne pritožbene navedbe ne vplivajo na odločitev.

8. Na podlagi drugega odstavka 365. člena ZPP je potrebno pritožbo kot neutemeljeno zavrniti in potrditi izpodbijani sklep sodišča prve stopnje.

Da predloži odločbo, ki jo izpodbija, ob tem pa ga je seznanilo tudi z možnostjo pridobitve brezplačne pravne pomoči.

Sklep iz 7. 6. 2024 je bil tožniku vročen 10. 6. 2024, rok za popravo vloge se je iztekel 25. 6. 2024.

Ko sodišče v primeru, da tožnik tožbe ne popravi ali dopolni tako, da je primerna za obravnavo.

Zakon o pravdnem postopku (1999) - ZPP  - člen 108, 108/5, 365, 365-2

Zakon o delovnih in socialnih sodiščih (2004) - ZDSS-1  - člen 72, 73, 73/1

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.